Gylfi Magnússon . Gylfi Magnússon skrifaði áhugaverða grein . Þar sýnir hann okkur að það rangt þegar því er haldið fram að ísensku bankarnir séu litlir . Þeir eru bara alls ekki . Gylfi skrifar : „ Spurst hefur út að einhverjir séu að leika sér með hugmyndir um að sameina tvo af stóru íslensku bönkunum . Nú er það Arion banki og Íslandsbanki . Síðast þegar svona hugmyndir voru viðraðar átti að sameina Landsbankann og Íslandsbanka . Þetta er auðvitað léttgeggjuð hugmynd sem stæðist aldrei samkeppnislög – fyrir utan alla aðra ókosti – en samt gaman að velta fyrir sér rökunum . Þau eru í grundvallaratriðum stærðarhagkvæmni í bankarekstri , þ.e. að bankarnir séu of litlar einingar . Ef við berum íslensku bankana þrjá hins vegar saman við banka í Bandaríkjunum þá sést að þetta er fjarri lagi . Í Bandaríkjunum eru skv. síðustu talningu 1.835 bankar með eignir umfram 300 milljónir dala ( svo eru fjölmargir smærri ) . Meðalbankinn í Bandaríkjunum á þessum lista er minni en sá minnsti af þeim íslensku , með eignir upp á 8,9 milljarða dala , meðan þeir íslensku eru með eignir á bilinu 10,0 til 11,7 milljarðar dala . Raunar væru allir íslensku bankarnir nálægt því að komast inn á topp 100 skv. stærð í Bandaríkjunum , væru í 111. til 120. sæti . M.ö.o. eru 1700 bandarískir bankar minni en sá minnsti af þessum þremur íslensku , þótt minnstu bönkunum í Bandaríkjunum sé sleppt ! Íslensku bankarnir eru því alls ekki litlir í alþjóðlegum samanburði , þótt þeir séu auðvitað litlir miðað við stærstu banka heims , t.d. er stærsti bandaríski bankinn , JP Morgan , nær 200 sinnum stærri en sá stærsti hér , Landsbankinn . Það verður reyndar að hafa ýmsa fyrirvara við svona samanburð , m.a. mismunandi uppgjörsstaðla , en það breytir því ekki að það er ekki hægt að nota þau rök fyrir sameiningu tveggja af stóru íslensku bönkunum að þeir séu óþægilega litlir . “